text: Politiet vil ikke sige noget om sex-sag
  05 maj 2011 kl. 11.14
  En 40-årig mand fra Horsens-området er blevet anholdt af Sydøstjyllands Politi i en omfattende sag om seksuelt misbrug af børn.
  Politiet har mørklagt sagen og vil ikke oplyse detaljer, men ifølge Horsens Folkeblad er der tale om en sag om seksuelt misbrug af flere børn
  Den 40-årige blev i morges fremstillet i et grundlovsforhør, der blev holdt for dobbeltlukkede døre.
  Politiet vil kun bekræfte, at der er tale om en sædelighedssag.
  